**РАЗДЕЛ 5**

**ПРОЕКТ НА ДОГОВОР!**

**ДОГОВОР**

**№ ………….. 2020г.**

Днес, ……..…2020 година в гр. Панагюрище, между:

ОБЩИНА ПАНАГЮРИЩЕ, ЕИК 000351743, със седалище и адрес на управление: гр. Панагюрище, пл. 20-ти април 13,представлявана от Никола Белишки - Кмет на Община Панагюрище и **\_\_\_\_\_\_\_\_\_\_\_\_\_** - Гл. счетоводител, от една страна, наричана по-долу за краткост **Възложител**

и

........................................................................ със седалище и адрес на управление: ........................................................................................ ......., ЕИК ................................, представлявано от..............................-......................., наричано за краткост в договора „**ИЗПЪЛНИТЕЛ**”,

на основание чл. 194 от Закона за обществените поръчки и в изпълнение на утвърден протокол от Кмета на Община Панагюрище, с който е определен изпълнител в процедура за възлагане на обществена поръчка с предмет: “Благоустрояване на ул. „Чучура“ гр. Панагюрище – III –ти етап“,се сключи настоящият договор, с който страните се споразумяха за следното:

**І. ПРЕДМЕТ НА ДОГОВОРА**

**Чл.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение и при условията на този договор да извърши СМР по проект: “Благоустрояване на ул. „Чучура“ гр. Панагюрище – III –ти етап“**,** в съответствие с Техническата спецификация и Техническия проект на ВЪЗЛОЖИТЕЛЯ и Ценовото и Техническото предложение на ИЗПЪЛНИТЕЛЯ, съставляващи съответно Приложения № 1, 2, 3 и 4 към този Договор и представляващи неразделна част от него.

**ІІ. ЦЕНА НА ДОГОВОРА**

**Чл. 2. (1)** Общата стойност за изпълнение на всички дейности по предмета на договора е **………................../цифром и словом/ лева без ДДС, ………………../цифром и словом/ лева с ДДС.**

**(2)** В цената по ал.1 са включени всички необходими разходи на изпълнителя за изпълнението на обекта, включително тези за подготовка на строителството, извършването на временните строителни работи, за осигуряване на транспорта на машините и заплащането на работната ръка, временната организация на движението, депонирането на негодни почви и строителни отпадъци, /осигуряване на съответния процент рециклирани отпадъци/, промяна в организацията на строителството, охрана на труда, застраховка на професионалната си отговорност, разходи по изготвяне на екзекутивна документация, разходи за лабораторни проби и всички други присъщи разходи, както и други неупоменати по –горе, но необходими за изпълнението и завършването на всички дейности по договора и издаване на разрешение за ползване.

**(3)** В процеса на изпълнение на договора са допустими отклонения от посочените в КСС инвестиционни разходи, чрез прехвърляне на средства от една позиция в структурата на разходите към друга позиция, при условие, че не се променя общата стойност на инвестицията за обекта и това не противоречи на одобрените технически/работни проекти. Прехвърлянето на средства следва да се извърши чрез заменителна таблица, одобрена от Строителния и авторски надзор. Изпълнените количества СМР се сертифицират по договорените цени и действително изпълнените количества. Изплащането се допуска при наличие на съответните документи, доказващи качеството и количеството на извършваните видове СМР.

**(4)** Непредвидените разходи за СМР са разходите, свързани с увеличаване на заложени количества строителни и монтажни работи и/или добавяне на нови количества или видове строителни и монтажни работи, които към момента на разработване и одобряване на инвестиционния проект обективно не са могли да бъдат предвидени, но при изпълнение на дейностите са обективно необходими за въвеждане на обекта в експлоатация. Непредвидените разходи се доказват със съответните документи по Наредба № 3/31.07.2003 г. за съставяне на актове и протоколи по време на строителството, включително и с подписване на Протокол за установяване на извършените СМР между ВЪЗЛОЖИТЕЛЯ, ИЗПЪЛНИТЕЛЯ, извършващите строителен и авторски надзор. При изпълнение на непредвидени строително-монтажни работи, за които няма единични цени в КСС, същите се остойностяват с анализни цени, съгласно ценообразуващи показатели по ал. 5 и в съответствие с УСН/ТНС/СЕК.

**(5)** При изготвянето на сметната документация при наличие на допълнителни или непредвидени СМР ще се използват следните елементи на ценообразуване за видовете СМР:

1. П1 – Средна часова ставка…. лв./час

2. П2 - Допълнителни разходи върху труд ……. %

3. П3 – Допълнителни разходи върху механизация……. %

4. П4 – Доставно -складови разходи…. %

5. П5 – Печалба……. %

**ІІІ. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 3. (1)** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 2**%** (две на сто) от стойността на договора, а именно: ………….. лв. ( ……………. лева), под формата на .....................

**(2)** В 10 (десет) дневен срок от въвеждане на обекта в експлоатация с подписване на Акт обр. 15, ВЪЗЛОЖИТЕЛЯ освобождава 100 % от предоставената гаранция за изпълнение

**(3)** ВЪЗЛОЖИТЕЛЯТ не дължи лихва върху сумата по Гаранцията за изпълнение на договора за срока, за който средствата са престояли законно при него.

**Чл. 4.**[[1]](#footnote-1) Когато Гаранция за изпълнение се представя под формата на парична сума, сумата се внася по следната банкова сметка на ВЪЗЛОЖИТЕЛЯ:

Банка: …………………………….

BIC: …………………………….

IBAN: ……………………………..

**Чл. 4. (1)** Когато гаранция за изпълнение се представя под формата на банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност най-малко 30 (тридесет) дни след изтичане срока на изпълнение на СМР.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 4. (1)** Когато Гаранция за изпълнение се представя под формата на застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да обезпечава изпълнението на Дейностите, чрез покритие на отговорността на ИЗПЪЛНИТЕЛЯ;

2. да бъде със срок на валидност най-малко 30 (тридесет) дни след изтичане срока на изпълнение на СМР.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 5.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 6.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. при наличие на обстоятелства по чл. 16, ал.2 и ВЪЗЛОЖИТЕЛЯТ развали Договора на това основание;

2. при пълно неизпълнение и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 7.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**ІV. НАЧИН НА ПЛАЩАНЕ**

**Чл. 8. (1)** ВЪЗЛОЖИТЕЛЯТ извършва плащанията по този договор по банков път, по посочена по–долу банкова сметка на ИЗПЪЛНИТЕЛЯ,на части, по следния начин:

1. Авансово плащане по договора в размер на 30 % (тридесет процента) от стойността на договора. Авансовото плащане се извършва от ВЪЗЛОЖИТЕЛЯ в срок до 20 календарни дни от подписване на договора и издаване на фактура за стойността на аванса.

2. Окончателно плащане в размер на останалата част от договореното възнаграждение, платимо в срок до 30 календарни дни след подписване на Констативен акт за установяване годността за приемане на строежа (Приложение №15 към чл. 7, ал. 3, т. 15 от Наредба № 3 от 31 юли 2003 г. за съставяне на актове и протоколи по време на строителството)**,** след представяне на:

* Окончателен Протокол за действително изпълнени СМР по образец на Възложителя, в т.ч. и непредвидени такива, изготвен от Изпълнителя, проверен и подписан от Консултанта (строителен надзор) и от упълномощено от Възложителя лице. Протокола се изготвя съгласно количествено - стойностните сметки от одобрения инвестиционен проект и е с натрупване за целия период на изпълнение;
* Подробни количествени сметки за извършените строително-монтажни работи, изготвени от Изпълнителя, проверени и подписани от Консултанта (строителен надзор), в т.ч. и за непредвидените СМР;
* Заменителни таблици ( при необходимост);
* Актове и протоколи по Наредба № 3/31.07.2003 г. за съставяне на актове и протоколи по време на строителството;
* Сертификати и декларации за съответствие на вложените материали. Сертификатите и декларациите за съответствие на вложените материали, които не са в оригинал, се заверяват с «Вярно с оригинала» от Изпълнителя и се подписват и подпечатват от Консултанта(строителен надзор).
* подписан Констативен акт за установяване годността за приемане на строежа Образец 15 /Акт 15/ **без забележки**;
* оригинална данъчна фактура, подписана от упълномощено длъжностно лице на Възложителя.

**(2)** Срокът на всички плащания разписани в договора може да бъде удължен при възникнали обстоятелства съгласно чл.303а, ал.2 от Търговския закон.

**(3)** Заплащането ще се извършва по следната банкова сметка на **ИЗПЪЛНИТЕЛЯ**:

**Банкови реквизити:**

**Банка ..................................**

**BIC:..........................**

**IBAN: ..................................**

**При промяна в банковата сметка на ИЗПЪЛНИТЕЛЯ, то същият уведомява писмено ВЪЗЛОЖИТЕЛЯ в седемдневен срок от настъпване на обстоятелството.**

**(4)** Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ може да извърши директно плащане към подизпълнителя при условията на чл.66, ал.4-8 от ЗОП.

**(5)** Цената на договора по чл. 2, ал.1 е окончателна и не подлежи на промяна.

**V. СРОК НА ДОГОВОРА. СРОК ЗА ИЗПЪЛНЕНИЕ**

**Чл. 9. (1)** Настоящият договор влиза в сила от датата на подписването му и е със срок на действие до изпълнението на всички задължения по него.

**(2)** Срокът за изпълнение на възложените СМР е .......................(….словом…………) календарни дни, съгласно Техническото предложението за изпълнение в офертата на ИЗПЪЛНИТЕЛЯ и започва да тече, считано от датата на съставяне и подписване на Протокол за откриване на строителна площадка и определяне на строителна линия и ниво за строежи на техническата инфраструктура (Приложение № 2а към чл.7, ал.3, т.2 от Наредба № 3 от 31.07.2003 год. за съставяне на актове и протоколи по време на строителството) и приключва с издаването на Констативен акт за установяване годността за приемане на строежа (Приложение № 15 към чл.7, ал.3, т.15 от Наредба No3 от 31.07.2003год. за съставяне на актове и протоколи по време на строителството) без забележки.

**(3)** Срокът по ал.2 спира да тече за времето за което по законоустановения ред е съставен акт за установяване състоянието на строежа при спиране на строителството (Приложение №10) по Наредба №3/31.07.2013г. за съставяне на актове и протоколи по време на строителството. След съставяне на акт за установяване състоянието на строежа при продължаване на строителството (Приложение №11) , продължава да тече срокът по договора.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.10. (1) ИЗПЪЛНИТЕЛЯТ** се задължава:

1. във всички етапи на изпълнението на договора, да спазва императивните разпоредби на ЗУТ, регламентиращи задълженията на строителя и проектанта, като носи изцяло риска и отговорността за всички опасности по изпълнение на работите или доставените материали и оборудване, вложени в строителството, по време на целия срок на договора.

2. да събира, съхранява, транспортира и подготвя за оползотворяване, разделно, строителните отпадъци, които следва да се рециклират на отредените за целта площадки. Задължение на изпълнителя е да сключи договор с лице, притежаващо Разрешение за извършване на дейности по оползотворяване и/или обезвреждане на отпадъци, включително предварително третиране преди оползотворяването или обезвреждането.

3. да държи на обекта един комплект от техническите чертежи и да ги предоставя, при поискване от представител на **ВЪЗЛОЖИТЕЛЯ** или **СТРОИТЕЛНИЯ НАДЗОР** или **проектантът, упражняващ АВТОРСКИ надзор,** за нанасяне и заверка на поправки по време на изпълнението на обекта.

4. своевременно да уведомява **ВЪЗЛОЖИТЕЛЯ** за всички обстоятелства, които създават реални предпоставки за забавяне или спиране изпълнението на строително-монтажните работи и/или други дейности по реализация на обекта.

5. да спазва изискванията на всички приложими технически нормативни актове и стандарти, както и правилата по техническа безопасност, хигиена, противопожарна безопасност, както и да взима необходимите мерки за опазване на околната среда при извършване на възложените му с настоящия договор дейности. **ИЗПЪЛНИТЕЛЯТ** също така се задължава да не допуска замърсяване на прилежащите площи и околна среда, да осигури опазване на дървета, тротоари, площадки и други съществуващи елементи на инфрактруктурата.

6. да поддържа за срока на Договора валидна застраховка за покриване на пълната му професионална отговорност като строител, съгласно изискването на чл. 171 от Закона за устройството на територията и Наредбата за условията и реда за задължително застраховане в проектирането и строителството /ДВ бр.17 от 2004 год./.

7. да се запознае със съществуващите съоръжения и проводи на техническата инфраструктура в района на извършване на работите, доколкото са отразени в публично достъпни архиви и/или регистри и/или информационни масиви или са посочени в предадени му от Възложителя документи. **ИЗПЪЛНИТЕЛЯТ** ще отговаря за щети по съоръжения и проводи на техническата инфраструктура, нанесени от него или от лица, ангажирани от него и работещи на площадката, освен когато не е имал възможност да научи за тях при полагане на разумна грижа за това. Всякакви дейности по отстраняване на щети и възстановяване трябва да се извършват в технологично най – краткия срок.

8. да съгласува с компетентните органи и участници в строителния процес работите си по преместване и последващо възстановяване, ако е необходимо, на съоръжения и проводи на техническата инфраструктура и/или затваряне и ограничаване на пътища и улици, по начин, който да предизвика най-малки смущения за населението. Във всички случаи, **Изпълнителят** ще отправя исканията си за съгласуване поне 3 дни преди планираното започване на работите по такива съоръжения, придружени с подходяща обосновка и копия на изискуемите разрешителни, когато е приложимо.

9. да коригира, респ. замени изцяло за своя сметка некачествено извършените работи и некачествените материали, като гаранционните срокове са не по-малки от посочените в чл. 20, ал. 4 от Наредба № 2/31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

10. да извърши строителството на обекта, като спазва одобрения технически инвестиционен проект и изискванията на проектантските, строителните, техническите и технологични правила, нормативи и стандарти за съответните дейности.

11. да предаде изработеното на Възложителя, като до приемането му от последния полага грижата на добър стопанин за запазването му.

12. Изпълнителят е длъжен сам и за своя сметка да осигурява спазване на изискванията на:

- Наредба № 2 от 31.07.2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3 от 31.07.2003г. за съставяне на актове и протоколи по време на строителството;

- Закона за здравословни и безопасни условия на труд /ЗЗБУТ/ и Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи.

- Закона за управление на отпадъците и Наредба за управление на строителните отпадъци и за влагане на рециклирани строителни материали /ДВ бр. 89 от 13.11.2012 г./.

13. да обезопасява и сигнализира строителната площадка, при спазване изискванията на Наредба № 16/23.07.2001 г. за временна организация на движението при извършване на строителство и ремонт на пътища и улици, като изготви проекти за ВОД по Наредба № 16 в петдневен срок от подписване на договора и да ги представи на Възложителя за одобрение.

14. По време на строителството да спазва: действащите в страната нормативни документи и стандарти, както и изискванията за безопасни условия на труд и опазване на околната среда. Да осигурява сам и за своя сметка безопасността на движението по време на ремонтните работи и да спазва изискванията на плана за безопасност и здраве, към техническия проект на обекта.

15. Всички санкции, наложени от общински и държавни органи, във връзка със строителството са за сметка на Изпълнителя. Всички вреди, нанесени на трети лица при изпълнение на строителството се заплащат от Изпълнителя.

16. да осигури на ВЪЗЛОЖИТЕЛЯ възможност да извършват контрол по изпълнението на дейностите, предмет на договора.

17. да отстрани за своя сметка всички установени дефекти, както и да отстрани допуснати грешки, ако такива бъдат констатирани на всеки етап от приемането, в срок посочен от възложителя в писмено уведомяване, както и да изпълнява всички нареждания на ВЪЗЛОЖИТЕЛЯ по предмета на договора.

18. след приключване на строително-монтажните работи /СМР/ и преди организиране на процедурата за установяване годността на строежа, строителната площадка трябва да бъде изчистена и околното пространство - възстановено /приведено в проектния вид/.

19. да води пълно досие на обекта (протоколи и актове по Наредба № 3 от 2003 год. за съставяне на актове и протоколи по време на строителство) и при нужда да го предоставя на Възложителя и контролните органи, както и да съдейства при взимане на проби, извършване на замервания, набиране на снимков материал, да осигури достъп до обекта и цялата документация;

20. своевременно да изготвя и представя на упражняващия инвеститорски контрол, изготвените от него актове (Образец 12) по Наредба № 3 от 2003 за установяване на всички видове СМР, подлежащи на закриване.

21. да информира ВЪЗЛОЖИТЕЛЯ за възникнали проблеми при изпълнение на договора и за предприетите мерки за тяхното решаване.

21. по време на строителството да извърши всички работи по отстраняване на допуснати от него грешки и недобре извършени работи, констатирани от ВЪЗЛОЖИТЕЛЯ, както и да отстранява всички появили се дефекти през гаранционния срок, констатирани съвместно с ВЪЗЛОЖИТЕЛЯ след неговото писмено уведомление;

22. своевременно да уведомява ВЪЗЛОЖИТЕЛЯ за всички обстоятелства, които създават реални предпоставки за забавяне или спиране изпълнението на строително-монтажните работи и други дейности на обекта;

23. да влага качествени материали, оборудване и строителни изделия, съобразно предвижданията на техническия проект, както и да извършва качествено СМР. Същите трябва да отговарят на техническите изисквания и на количествата, определени в техническия проект, както и на изискванията по приложимите стандарти. Изпълнителят носи отговорност, ако вложените материали не са с нужното качество;

24. За вреди, причинени на лица, публично или частно имущество, при или по повод осъществяването на СМР, отговорност носи изцяло изпълнителят. ИЗПЪЛНИТЕЛЯТ носи регресна отговорност спрямо възложителя, ако последният заплати обезщетение за такива вреди

25. да изпълнява задълженията си самостоятелно или с подизпълнител. При ползване на подизпълнител, **ИЗПЪЛНИТЕЛЯТ** е длъжен да спазва разпоредбите на чл. 66 от Закона за обществени поръчки. **ИЗПЪЛНИТЕЛЯТ** се задължава да сключи договор за подизпълнение, ако е обявил в офертата си ползването на подизпълнители.

**(2) ИЗПЪЛНИТЕЛЯТ** има право:

1. да иска от ВЪЗЛОЖИТЕЛЯ необходимо съдействие за изпълнение на предмета на договора.

2. да получи договореното възнаграждение при условията на настоящия договор.

**VІI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.11. (1) ВЪЗЛОЖИТЕЛЯТ** се задължава:

1. да заплаща сумите по начина и в сроковете определени в този договор.

2. да оказва всякакво нужно съдействие на **ИЗПЪЛНИТЕЛЯ** за изпълнение на работите, възложени с настоящия договор.

3. В тридневен срок от сключване на договора с избрания консултант, който ще упражнява строителен надзор, **ВЪЗЛОЖИТЕЛЯТ** се задължава писмено да уведоми **ИЗПЪЛНИТЕЛЯ** за представителите на Строителния надзор и Възложителя, които ще подписват всички актове и протоколи съгласно Наредба № 3 за съставяне на актове и протоколи по време на строителството.

4. да предостави на **ИЗПЪЛНИТЕЛЯ** строителната площадка с Протокол обр. № 2а за откриване на строителна площадка и определяне на строителна линия и ниво на строежа и да осигури свободен достъп до обекта съгласно одобрения от него график.

**(2) ВЪЗЛОЖИТЕЛЯТ** има право:

1. във всеки момент по време на изпълнение на договора, на достъп до обекта, лично или чрез негови представители, за осъществяването на контрол на изпълнението относно качеството, стадиите на изпълнението, както и присъствие на свои представители при съставянето и подписването на документи – актове и протоколи, издавани по време на строителството, доставките и монтажа, съгласно действащата нормативна уредба.

2. да изисква от Изпълнителя да изпълнява всяка от дейностите по договора в срок и без отклонения, съгласно предложения срок.

3. да прави рекламации при установяване на некачествена работа, която не е в съответствие с Техническото предложение на изпълнителя и с техническия проект, както и да не извършва плащане за вложен материал или свършена работа, в случай, че е некачествена и не отговаря на изискванията на Възложителя.

4. да задържи и/или усвои гаранцията за изпълнение или съответна част от нея при неизпълнение от страна на Изпълнителя на клаузи от договора и/или да получи неустойка в размер, определен в раздел Неустойки от настоящия договор.

5. да изисква от Изпълнителя да сключи и да му представи договори за подизпълнение с посочените в офертата му подизпълнители.

**VІIІ. ПРИЕМАНЕ НА ИЗПЪЛНЕНИЕТО. ГАРАНЦИОННИ СРОКОВЕ. ЗАПОВЕДНА КНИГА НА СТРОЕЖА.**

**Чл.12. (1)** Всички обстоятелства, свързани с изпълнението на този договор, като предаване и приемане на строителната площадка, и изпълнените строително-монтажните работи, както и такива подлежащи на закриване, съставяне на междинни и окончателни актове и протоколи за приемане и предаване на строително-монтажните работи и други, се документират и оформят от представителите на страните по договора, съгласно Наредба № 3 от 31.07.2003 год. за съставяне на актове и протоколи по време на строителството и приложимата нормативна уредба, както и документи съгласно указанията на **ВЪЗЛОЖИТЕЛЯ**, доказващи количественото и качествено изпълнение на дадения вид дейност.

**(2)** Актовете и протоколите имат доказателствена сила при установяване на обстоятелствата, свързани със започването, спирането, изпълнението и приемането на работите по предмета на настоящия договор.

**(3)** Ако представител на поканената страна не се яви до 24 часа след определения в поканата срок, актът или протоколът се подписва от явилите се страни, като в него се отбелязват номерът и датата на поканата. Неявилата се страна се замества от органа, издал разрешението за строеж, или от упълномощено от него длъжностно лице. Липсата на подпис на поканената, но неявила се страна не е основание за обявяване на акта или протокола за недействителен.

**Чл.13. (1)** При констатиране на недостатъци в изпълнението, **ВЪЗЛОЖИТЕЛЯТ** може да откаже да приеме изпълненото, като вписва възраженията си за неточно изпълнение в съответния протокол. Недостатъците се отстраняват от **ИЗПЪЛНИТЕЛЯ** за негова сметка в писмено съгласуван с **ВЪЗЛОЖИТЕЛЯ** срок.

**(2) ИЗПЪЛНИТЕЛЯТ** гарантира качеството на извършените строителни, монтажни и инсталационни работи и поема задължението да отстранява за своя сметка появилите се недостатъци по време на гаранционния срок.

**(3)** С подписването на настоящия договор страните уговарят размерът на гаранционните срокове за видовете строително монтажни работи да е в размер, съгласно Техническото предложение на изпълнителя - Приложение №2:

- гаранционен срок на обекта: ………………. годинии започва да тече от датата на въвеждане на обекта в експлоатация.

**(4)** Проявените в гаранционния срок недостатъци се констатират с протокол, подписан от представители на страните по договора и Строителния надзор, в който се посочват и сроковете за отстраняването им.

**Чл.14. (1)** Всички предписания и заповеди, свързани с изпълнението на СМР, издадени от оправомощените за това лица и специализираните контролни органи съгласно Закона за устройство на територията, се вписват в Заповедната книга на Строежа, която се съхранява на строежа от **ИЗПЪЛНИТЕЛЯ**. Лицата, издали предписанията, респ. заповедите, задължително ги подписват и датират.

**(2)** Предписанията и заповедите, вписани в заповедната книга, са задължителни за **ИЗПЪЛНИТЕЛЯ**.

**(3)** Ако **ИЗПЪЛНИТЕЛЯТ** не иска да изпълни предписание или заповед на **ВЪЗЛОЖИТЕЛЯ** или **КОНСУЛТАНТА**, той има право в 3-дневен срок от тяхното издаване да впише мотивиран отказ в заповедната книга.

**(4)** В случай, че в 7-дневен срок от вписване на мотивирания отказ **ВЪЗЛОЖИТЕЛЯТ** или **КОНСУЛТАНТЪТ** писмено не отмени предписанието или заповедта си, то **ИЗПЪЛНИТЕЛЯТ** в 3-дневен срок може да направи възражение пред органите на ДНСК, като до произнасянето им строителството се спира. След проверка органите на ДНСК издават задължителни указания, свързани с изпълнението на СМР по договора.

**ІХ. НЕИЗПЪЛНЕНИЕ. ОТГОВОРНОСТ**

**Чл.15. (1)** При неспазване на срока за изпълнение на договора по вина на **ИЗПЪЛНИТЕЛЯ**, същият дължи на **ВЪЗЛОЖИТЕЛЯ** неустойка в размер на 0,1 % от стойността на неизпълнените видове работи по обекта за всеки ден закъснение, но не повече от 10 % от стойността на договора.

**(2)** При разваляне на договора поради виновно неизпълнение от страна на **ИЗПЪЛНИТЕЛЯ**, последният дължи на **ВЪЗЛОЖИТЕЛЯ** компенсаторна неустойка в размер на 10 % от стойността на договора.

**(3)** В случай че на **ВЪЗЛОЖИТЕЛЯ** бъде наложена финансова корекция по причина на неточно изпълнение на договора от страна на **ИЗПЪЛНИТЕЛЯ**, последният дължи на **ВЪЗЛОЖИТЕЛЯ** неустойка в размер на наложената финансова корекция.

**(4)** Предвидените в договора неустойки не лишават изправната страна от правото да търси обезщетение за вреди - претърпени загуби и пропуснати ползи, доколкото те са пряка и непосредствена последица от лошото изпълнение и са могли да бъдат предвидени при пораждане на задължението. Но ако неизправната страна е била недобросъвестна[[2]](#footnote-2), тя отговаря за всички преки и непосредствени вреди.

**Х. ПРЕКРАТЯВАНЕ НА ДОГОВОРА. РАЗВАЛЯНЕ.**

**Чл.16. (1)** Действието на този договор се прекратява:

1. с изпълнение на всички задължения по договора;

2. по взаимно съгласие между страните;

3. при настъпване на обективна невъзможност за изпълнение на възложената работа.

4. с писмено уведомление до **ИЗПЪЛНИТЕЛЯ**, ако в резултат на обстоятелства, възникнали след сключването на Договора, **ВЪЗЛОЖИТЕЛЯТ** не е в състояние да изпълни своите задължения.

5. когато са настъпили съществени промени във финансирането на обществената поръчка, предмет на договора, извън правомощията на **ВЪЗЛОЖИТЕЛЯ**, които той не е могъл да предизвика, да предвиди и/или предотврати, с писмено уведомление, веднага след настъпване на обстоятелствата;

6. По реда на чл.118, ал.1 от ЗОП;

**(2) ВЪЗЛОЖИТЕЛЯТ** има право да развали договора, без да дължи каквато и да е неустойка и без да отправя покана за доброволно изпълнение по смисъла на чл. 87 от ЗЗД когато:

1. **ИЗПЪЛНИТЕЛЯТ** не започне работите, които са му възложени в срок от 15 (петнадесет) работни дни, считано от датата на съставяне на Протокол обр. № 2 към чл. 7, ал. 3, т. 2 за откриване на строителна площадка и определяне на строителна линия и ниво на строежа, при условие, че липсва двустранно констатиране на обективни обстоятелства, които обуславят незапочването на работите;

2. **ИЗПЪЛНИТЕЛЯТ** бъде обявен в неплатежоспособност или когато бъде открита процедура за обявяване в несъстоятелност или ликвидация.

**(3)** Към момента на разваляне на договора **ИЗПЪЛНИТЕЛЯТ** се задължава да преустанови работа, с изключение на тази, която е свързана с обезопасяването на строителната площадка, и да предаде по надлежния ред всички строително-монтажни работи, изпълнени от него към датата на разваляне, както и съпътстващата строителна документация;

**(4) ИЗПЪЛНИТЕЛЯТ** може да развали договора по общия ред когато **ВЪЗЛОЖИТЕЛЯТ**:

1. Системно не изпълнява задълженията си по договора;

2. Възпрепятства или отказва, без основателна причина, поисканото съдействие при съгласуване или одобряване на проектите, подписване на актовете или протоколите по отчитането и приемането на строителството.

**(5)** В случаите на прекратяване или разваляне на договора съгласно предходните алинеи **ВЪЗЛОЖИТЕЛЯТ** дължи на **ИЗПЪЛНИТЕЛЯТ** възнаграждение за реално изпълнените работи по инвестиционния проект.

**ХІ. ДРУГИ УСЛОВИЯ**

**Чл.17. (1)** За неуредените в този договор въпроси, се прилагат нормите на действащото законодателство.

**(2)** Страните се съгласяват при възникване на спорове във връзка с изпълнението на поетите задължения или неуредени в договора въпроси, да решават същите чрез преговори, в дух на взаимно разбирателство. При непостигане на споразумение, всяка от страните може да отнесе спора за разрешаване компетентния съд, с оглед естеството му и съгласно действащото законодателство, регламентиращо тези отношения.

Страните посочват адреси за кореспонденция, както следва:

**За ВЪЗЛОЖИТЕЛЯ:** ………………………

**За ИЗПЪЛНИТЕЛЯ: …………………………**

**(3)** При настъпване на промяна в посочените адреси за кореспонденция, страните са длъжни да се уведомяват своевременно. В противен случай всички документи и известия, надлежно адресирани до посочения адрес за кореспонденция, ще се считат редовно връчени.

**(4)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност или целта, срока на съществуване, органите на управление и представителство, вида и състава на колективния орган на управление на **ИЗПЪЛНИТЕЛЯ**, **ИЗПЪЛНИТЕЛЯТ** се задължава да уведоми **ВЪЗЛОЖИТЕЛЯ** за промяната в 7-дневен срок от вписването й в съответния регистър.

**(5)** Страните нямат право да прехвърлят изцяло или частично правата и задълженията си по Договора, с изключение на хипотезите на Чл. 117 от ЗОП.

**(6)** Възложителят може да поиска едностранно изменение на договора, в случай че при публикуване на нормативна уредба възникнат обстоятелства за изменение на цената или други опции, без това да променя предмета на поръчката, съгласно чл. 116, ал. 1, т. 1 от ЗОП.

**(7)** Нищожността на някоя клауза от Договора не води до нищожност на друга клауза или на Договора като цяло.

Настоящият договор се състави и подписа в 3 /три/ еднообразни екземпляра – два екземпляра за Възложителя и един екземпляр за Изпълнителя, както следва:

Неразделна част от настоящия договор са следните приложения:

1. Приложение №1 – Техническата спецификация и Технически инвестиционен проект;
2. Приложение №2 – Техническо предложение
3. Приложение №3 - Ценовото предложение

**ЗА ВЪЗЛОЖИТЕЛ: ЗА ИЗПЪЛНИТЕЛЯ:**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**НИКОЛА БЕЛИШКИ**

*КМЕТ НА ОБЩИНА ПАНАГЮРИЩЕ*

**\_\_\_\_\_\_\_\_\_\_\_\_\_\_\_\_\_\_\_\_**

**........................................**

*ГЛАВЕН СЧЕТОВОДИТЕЛ*

1. Оставя се варианта, посочен от участника [↑](#footnote-ref-1)
2. По смисъла на този договор „недобросъвестност“ означава умисъл или груба небрежност. [↑](#footnote-ref-2)